সাংস্কৃতিক আগ্রাসন এখন চূড়ান্ত পর্যায়
প্রকাশিত হয়েছেঃ সোমবার ৩০ নভেম্বর -০০০১ » আপডেটঃ মঙ্গলবার ১৫ জানুয়ারী ২০১৯ » পড়া হয়েছে: ৩১০ বার
সোশ্যাল মিডিয়ায় আজ আলোচনার কেন্দ্রবিন্দু ধর্মীয় অবমাননাকর এমপি বরণ পদ্ধতি। শুধু সোশ্যাল মিডিয়া বললে ভুল হবে বরং দেশব্যাপী আলোচনার কেন্দ্র বিন্দু এই নতুন পদ্ধতির এমপি বরণ ভিডিও। বৃহস্পতিবার যশোরের চৌগাছার এবিসিডি মাধ্যমিক বিদ্যালয়ের নতুন ভবনের উদ্বোধনী অনুষ্ঠানে প্রধান অতিথি সংসদ সদস্য অ্যাডভোকেট মনিরুল ইসলাম মনির, ও স্থানীয় আ'লীগ নেতারা ও বিদ্যালয়ের শিক্ষকরা বসা।
তাদের সামনেই বসে আছেন শিক্ষার্থী ও অভিভাবকরা। এ সময় কিছু ছাত্রী ধীর পায়ে অতিথিদের কাছে এগিয়ে যাচ্ছে। ফুলের মালা হাতে নিয়ে একেকজন অতিথির সামনে গিয়ে দাঁড়াল। করজোড়ে (যেভাবে পূজা-আর্চনা করা হয়) সবাই হাঁটুগেড়ে বসল এবং উঠে দাঁড়াল। এই ঘটনারই পুনরাবৃত্তি ঘটল কয়েকবার(ঠিক যে ভঙ্গিতে দেবতার পূজা করা হয়)। পেছনে বাজছে ধন ধন্যে পুষ্পে ভরা গান।
ভাইরাল হওয়া নতুন পদ্ধতির এমপি বরণ ভিডিওকে ছোট ভুল বা স্বাভাবিক অন্যায় ধরে নেওয়া যাবেনা। এই ভিডিও চোখে আঙ্গুল দিয়ে দেখিয়ে দিয়েছে সাংস্কৃতিক আগ্রাসন কিভাবে গ্রাস করেছে। এই ভিডিও প্রমাণ করেছে শাসকশ্রেণীর লোকদের মানুষ কিভাবে ভয় পায়। এই ভিডিও প্রমাণ করেছে মানুষ আজ নিরুপায়।
কথিত উক্ত এমপি বরণ পদ্ধতি যে বা যারা আবিষ্কার করেছে তাদের উদ্দেশ্য জাতিকে ধর্ম বিমুখ করা। এসব লোকেরা ধর্মীয় অবমাননা করে হলেও ফায়দা হাসিল করতে চায়। তাছাড়া তোষামোদকে এখন পদন্নোতির ঢাল হিসেবে ব্যবহার করা হচ্ছে।
আর যারা তোষামোদে মজে গিয়ে আনন্দে লাফাচ্ছে তাদের ভুলে গেলে চলবে না দিনের পর রাত আসে। কেউ যদি জনপ্রতিনিধি হয়ে ধর্মীয় মূল্যবোধ বেমালুম ভুলে যায় তাহলেতো সে মারাত্মক ক্ষতির মধ্যে রয়েছে।
আর আমরা মেরুদণ্ডহীন জাতি বলেই সকল রকম অন্যায় ও জুলুম মেনে নিচ্ছি। ব্যক্তিগত আঘাত কর‍তে করতে এখন সমাজ সংস্কৃতিতে আঘাত শুরু হয়েছে। জাতিকে জঙ্গিবাদ ও সন্ত্রাসবাদ উপাধি দেওয়ার কম চেষ্টা করা হয় নি। রামুর বৌদ্ধ মন্দিরের হামলা থেকে শুরু করে কুরআন -হাদিস বা ইসলামী বই সহ গ্রেপ্তার করে জঙ্গি প্রমাণ করানো সবই একই সূত্রে গাঁথা।
জানিনা আর কতো অপবাদ অপপ্রচার ও জুমের শিকার হতে হবে। জানিনা আর কতো ধর্মীয় মূল্যবোধে আঘাত আসলে আমরা আমাদের বিবেক জাগ্রত করবো। বর্তমান সময় দেশের অবস্থান বলে সাংস্কৃতিক আগ্রাসন এখন চূড়ান্ত পর্যায়।